



Regionálne osvetové stredisko v Komárne

srdečne pozýva na 5-dňový umelecký workshop zameraný na vzdelávanie amatérskych umelcov odborníkmi, ich inšpiráciu do budúcej tvorby v oblasti výtvarného umenia, fotografie a filmu na území Nitrianskeho kraja pod názvom **VFFV 2022** (Vzdelávame fotografov, filmárov, výtvarníkov), ktorý sa koná v rámci projektu KREATIV 2022.

**Termín: 11. 07. 2022 – 15. 07. 2022**

**Miesto: Vintop Karko, Pivničný rad, Búč (okres Komárno)**



**Lektori:**

**Výtvarné umenie:**

**Peter Pauko** - študoval na UKF v Nitre - katedra výtvarnej tvorby ateliér Karola Barona a Ro-berta Bielika. Od roku 2003 pôsobí ako učiteľ v SZUŠ v NR, kde sa okrem vzdelávania detí venuje aj vzdelávaniu dospelých. Od roku 2018 pôsobí v občianskom združení OZ Ateliér Médea. V ateliéroch sa venuje kresbe, maľbe, grafike. Okrem vzdelávania pracuje na vlastnej tvorbe, najmä na maľbe akrylom. Vystavoval na viacerých kolektívnych a individuálnych výstavách: Taká pekná súčasná krajinomaľba - Nitrianska galéria, Pekný výhľad - Synagóga Nitra, Konfrontácie - galéria mesta Topoľčany.

**Workshop**

– Krajinomaľba - maľba v plenéri (prednáška s workshopom)

– Architektúra a základy perspektívy - kresba architektonického detailu, budovy, pochopenie

ako funguje perspektíva a kompozícia (prednáška s workshopom)

– Kresba uhlíkom prípadne ceruzkou (prednáška s workshopom)

– Kresba zátišia, kytice - kresba suchým pastelom (prednáška s workshopom)

**Richard Aradský** - venuje sa sochárskej a objektovej tvorbe (voľná výtvarná tvorba, sochárska tvorba, sympóziá, urbanistické riešenia), tiež priemyselnému dizajnu (navrhovanie a realizácia kamenných úžitkových prvkov, interiérových, exteriérových doplnkov, dlhoročná spolupráca s kamenárskymi firmami). Svoje zručnosti odovzdával aj mládeži ako pedagóg (SUŠ L. Bielika Levice - propagačné výtvarníctvo), aktuálne pôsobenie SŠUP Kolárovo. Propagačné výtvarníctvo učí v ZUŠ Dunajská Streda.

**Workshop**

– Výtvarný prúd Umenie v prírode (Nature art) – prednáška

– Workshop zameraný predovšetkým na prácu v prírode, vytváranie objektov, sôch, štruktúr, rastrov z prírodných materiálov, autenticky nájdených v pracovnom teréne

– výtvarným prostriedkom môže byť aj Body Art, Happening

– fotografovanie a prezentácia vytvorených prác

– možnosť kombinovať individuálnu tvorbu účastníkov s workshopom

**Fotografia:**

**Gabirel Kosmály (umelecká fotografia)** - výtvarník, fotograf a pedagóg na ŠUP L. Bielika v Le-viciach. Venuje sa vlastnej tvorbe, lektorskej a porotcovskej práci aj v medzinárodnom meradle. Je spoluorganizátorom fotografického festivalu Dni fotografie v Leviciach. Jeho diela sú zastúpené v zbierkach na Slovensku, ale aj v zahraničí. Je riadnym členom MFSZ v Maďarsku. Samostatne vystavoval okrem Slovenska v Maďarsku, Nemecku, Čechách, Belgicku, Anglicku, Poľsku a Číne. Žije a pracuje v Leviciach.

**Workshop**

– genius Loci – duch prostredia Búč a prezentácia vlastnej tvorby uchádzačov a lektora, Karneval v prírode (prednáška s workshopom)

– herbár, subjektívne vnímanie prírodných prvkov, vizualizácia, vkladanie prvku do cudzieho prostredia (prednáška s workshopom)

– moja fiktívna krajina - montáž (prednáška s workshopom)

– fotografický seriál, kianotýpia v prírode, hra s fotografiou

– citácia v krajine (prednáška s workshopom)

– Luminografia

**Film:**

**Stanislav Králik (film) -** dokumentarista, spolupracovník RTVS, Českej televízie a Mestskej televízie v Komárne. V roku 2015 sa stal laureátom prestížneho ocenenia študentskej osobnosti akademického roka 2013/2014 v kategórii umenie pre jeho výnimočnú prácu v žánri dokumentárny film. Momentálne pôsobí ako doktorand na Katedre filmovej dokumentárnej tvorby, Fakulty dramatických umení, Akadémie umení v Banskej Bystrici.

**Workshop**

– tvorba dokumentárnej reportáže (prednáška s workshopom)

– animovaný film (prednáška s workshopom)

– hraný film (prednáška s workshopom)

– strih (prednáška s workshopom)

**Odborný dohľad:** Tímea Szabó Csekei

**Program:**

**11. 07. 2022 – Pondelok**

09:00 – príchod prihlásených účastníkov – prezentácia, ubytovanie

10:00 – Spoločná prehliadka priestorov komplexu a okolia

12:00 – obed

14:00 – priebeh jednotlivých workshopov

18:00 – večera

19:00 – spoločné diskusie o výtvarnom, filmovom a fotografickom umení

**12. 07. 20222 – Utorok**

09:00 – raňajky

Celodenný výlet do Štúrova – podľa druhu tvorivej dielne skicovanie, fotenie inšpirácií do budúcej tvorby

18:00 – večera

19:00 – návšteva Expozície krojovaných bábik, spoločné diskusie o výtvarnom, filmovom a fotografickom umení

**13. 07. 2022 – Streda**

09:00 – raňajky

10:00 – priebeh jednotlivých workshopov

12:00 – obed

14:00 – priebeh jednotlivých workshopov

18:00 – večera

19:00 – spoločné diskusie o výtvarnom, filmovom a fotografickom umení

**14. 07. 2022 – Štvrtok**

09:00 – raňajky

10:00 – priebeh jednotlivých workshopov

12:00 – obed

14:00 – priebeh jednotlivých workshopov

18:00 – večera

19:00 – spoločné diskusie o výtvarnom, filmovom a fotografickom umení

**13. 07. 2022 – Piatok**

09:00 – raňajky

10:00 – priebeh jednotlivých workshopov

12:00 – obed

13:00 – príprava spoločnej prezentácie diel, ktoré na workshopoch vznikli

14:00 – spoločná prehliadka vzniknutých diel na podujatí

16:00 – odchod účastníkov domov

**ORGANIZAČNÉ INFORMÁCIE:**

V prípade záujmu je potrebné zaslať mailom prihlášku na: osveta.vff@gmail.com

Termín poslania záväznej prihlášky najneskôr do **26. 06. 2022**

Cena: 40,- € (zahŕňa ubytovanie, stravu PP a lektorské)

Poplatok je potrebné uhradiť najneskôr do **30. 06. 2022** na číslo účtu:

IBAN: **SK22 8180 0000 0070 0031 1302**

Variabilný symbol: **20228711**

Poznámka: **VFFV meno a priezvisko**

***Počet účastníkov je limitovaný – max. 5+5 výtvarníkov, 5 filmárov, 13 fotografov***

Povinná výbava:

**Výtvarníci:** štetce, farby, papier, plátno, rezbárske náradie...

**Fotografi:** fotoaparát, PC na spracovanie a prezentovanie fotografií...

**Filmári:** PC, kamera, mobil na spracovanie filmových snímok...

**Všetci:** klobúk proti úpalu, osobné a hygienické potreby, tvorivá kreatívna nálada ...

Počas pobytu bude čas a priestor aj na vlastné tvorenie.

Ďalšie informácie týkajúce sa umeleckého workshopu na tel. čísle 0918 940 648, 0907 218 172 Jana Mačicová

Tešíme sa na stretnutie!

**Záväzná prihláška na umelecký workshop**

KREATIV 2022- **VFFV (Vzdelávame fotografov, filmárov, výtvarníkov)**

**11. 07. 2022 – 15. 07. 2022**

Vyplnenú prihlášku prosím pošlite do 26. 06. 2022 na mailovú adresu: osveta.vff@gmail.com

**Meno a priezvisko:**

**Dátum narodenia:**

**Adresa:**

**Kontaktný telefón:**

**E-mail: -**

**Workshop** (napíšte konkrétny typ workshopu – výtvarné umenie, fotografia, film)**:**

\*Svojím podpisom udeľujem súhlas so spracúvaním a uchovávaním mojich uvedených osobných údajov (Meno a priezvisko, adresa, dátum narodenia, telefón, emai) poskytnutých Regionálnemu osvetovému stredisku v Komárne, podľa zákona č. 18/2018 Z. z. o ochrane osobných údajov pre účely vyúčtovania projektu Kreativ 2022 ďalej pre účely archivácie Programovo – organizačného zabezpečenia podujatia, nahrávanie a fotografovanie bez nároku na odmenu pre propagačné účely organizácie, ktoré budú zverejňované na www.ros– komarno.sk a www.facebook.com/ros.komarno/. Súhlas so spracúvaním osobných údajov platí do doby jeho písomného odvolania, najdlhšie 10 rokov v zmysle Vnútorného predpisu o registratúrnom poriadku Regionálneho osvetového strediska v Komárne. Tento súhlas je možné kedykoľvek písomne odvolať.

Zároveň vyhlasujem, že osobné údaje poskytujem organizácii Regionálne osvetové stredisko sám/sama za svoju osobu slobodne a dobrovoľne a v čase udelenia tohto Súhlasu mám viac ako 16 rokov.

.............................................................

 Podpis účastníka

Meno, priezvisko a tel. kontakt zákonného zástupcu, ktorý týmto dáva súhlas s účasťou dieťaťa na podujatí

Meno: .......................................................... tel. kontakt: ........................................................

............................................................

Podpis zákonného zástupcu účastníka